Χέλμουτ Ραν

Ο **Χέλμουτ Ραν** (γερμανικά: *Helmut Rahn*, 16 Αυγούστου 1929 – 14 Αυγούστου 2003), ήταν Γερμανός ποδοσφαιριστής, ο οποίος αγωνιζόταν ως επιθετικός. Έγινε θρύλος επειδή σημείωσε το νικητήριο γκολ στον τελικό του Παγκοσμίου Κυπέλλου του 1954 (Δυτική Γερμανία εναντίον Ουγγαρίας 3-2). Ο Ραν, μαζί με τη δυτικογερμανική ομάδα, παρασημοφορήθηκαν από τον Πρόεδρο της Ομοσπονδιακής Δημοκρατίας της Γερμανίας το 1972.

## Καριέρα

### Σε συλλόγους
Ο Ραν ξεκίνησε την καριέρα του στις ακαδημίες νέων της Άλτενεσεν 1912, στην οποία έπαιξε από το 1938 έως το 1946. Σε αντίθεση με πολλούς άλλους, είχε μείνει ανεπηρέαστος από τον Πόλεμο: ήταν πολύ μικρός για να πολεμήσει και ο πατέρας του είχε τη δυνατότητα να μείνει στο σπίτι για να παραδίδει κάρβουνο με άλογο και κάρο. Ηλεκτρολόγος στο επάγγελμα, ο Ραν ήταν μια ταλαντούχος αριστερός ακραίος επιθετικός στο Έσσεν, ένα ανάλαφρο παλικάρι με ισχυρό σουτ και ικανός στο ψηλό παιχνίδι. Στη συνέχεια πήγε στην πρώτη ομάδα της ΣΚ Έλντε 09, για την οποία σημείωσε συνολικά 52 γκολ. Τη σεζόν 1950–51, έπαιξε για την Σπόρτφροϊντε Κάτερνμπεργκ.

Ήταν πιο επιτυχημένος όταν έπαιξε για την Ροτ-Βάις Έσσεν τη σεζόν 1951–1959. Η ομάδα κέρδισε τον τελικό του Κυπέλλου Γερμανίας το 1953 και κέρδισε το Πρωτάθλημα Γερμανίας το 1955. Για ένα χρόνο, από το 1959 έως το 1960 έπαιξε στην ΦΚ Κολωνία και το 1960 εντάχθηκε στην ολλανδική Σπόρτκλουμπ Ένσχεντε. Το 1963 ξεκίνησε να παίζει για την ΜΣΦ Ντούισμπουργκ στην Μπούντεσλιγκα. Ολοκλήρωσε την καριέρα του το 1965 λόγω ενός προβλήματος στο γόνατο.

### Διεθνής καριέρα
Η θρυλική του υπόσταση στο γερμανικό ποδόσφαιρο δημιουργήθηκε από το ηρωικό επίτευγμα της Δυτικής Γερμανίας στον τελικό του Παγκοσμίου Κυπέλλου του 1954. Ο Ραν, δεν υπολογίζονταν για τη βασική ενδεκάδα της εθνικής, κυρίως για τον απείθαρχο χαρακτήρα του. Η Δυτική Γερμανία, της οποίας τα μέλη της ομάδας ήταν έκπληκτοι που βρέθηκαν στον τελικό, έπαιζε με την Ουγγαρία, η οποία δεν είχε χάσει ούτε έναν αγώνα για τέσσερα χρόνια μέχρι τον τελικό του Παγκοσμίου Κυπέλλου και είχε ήδη νικήσει τη Γερμανούς με 8-3 στη φάση των ομίλων νωρίτερα στη διοργάνωση. Η Δυτική Γερμανία έμεινε πίσω με 0-2 μετά από μόλις 8 λεπτά, αλλά στη συνέχεια ισοφάρισε σε 2-2, με τον Ραν να δίνει ασίστ στο πρώτο γερμανικό γκολ και να σκοράρει το δεύτερο. Με έξι λεπτά να απομένουν, ο Ραν δέχθηκε τη μπάλα λίγο έξω από την μεγάλη περιοχή πριν περάσει δίπλα από έναν Ούγγρο παίκτη και καταφέρνει να σουτάρει στην κάτω αριστερή γωνία με το πιο αδύναμο αριστερό του πόδι λίγο πριν του γίνει τάκλιν. Η μπάλα πήγε στο πίσω μέρος των διχτυών και η Δυτική Γερμανία κέρδισε το παιχνίδι με 3–2 επί της φαινομενικά αήττητης ουγγρικής ομάδας. Αυτός ο αγώνας είναι γνωστός στη Γερμανία ως «Το θαύμα της Βέρνης» (*Das Wunder von Bern*), λόγω του σκηνικού που μοιάζει με το «Δαβίδ εναντίον Γολιάθ» και γενικά θεωρείται ως βασικό μέρος της ανοικοδόμησης του ηθικού του γερμανικού λαού μετά τον Β΄ Παγκόσμιο Πόλεμο. Η ποδοσφαιρική νίκη που έγινε η επιτομή της νέας Γερμανίας έφερε πολλά σήματα κατατεθέντα της παλιάς. Από τον προπονητή μέχρι τον κατασκευαστή παπουτσιών (που κατά πολλούς έπαιξε σημαντικό ρόλο στην εξέλιξη του αγώνα στο λασπωμένο γήπεδο), οι άνθρωποι γύρω από τη γερμανική ομάδα τα πήγαν σχετικά καλά κατά τη διάρκεια του πολέμου και σίγουρα δεν είχαν διακριθεί υπερασπιζόμενοι τις δημοκρατικές αξίες που ίδρυσαν την Ομοσπονδιακή Δημοκρατία. Ο Ραν συμπεριλήφθηκε στην καλύτερη ομάδα της διοργάνωσης.

Η νίκη εκείνη επισκιάστηκε από την αποκάλυψη μετά από σχεδόν 50 χρόνια από ερευνητές του Πανεπιστημίου της Λειψίας, πως το πιθανότερο είναι ότι οι ποδοσφαιριστές της Δυτικής Γερμανίας είχαν κάνει χρήση μεθαμφεταμίνης, βασικό συστατικό του περβιτίν (*pervitine*), ουσίας γνωστής και ως «φάρμακο του στρατιώτη» από το Δεύτερο Παγκόσμιο Πόλεμο. Η περβιτίνη αποκαλούνταν ακόμα ως «πάντσερ σοκολάτα», επειδή είχε αναπτυχθεί για να βοηθήσει τους ναζί πιλότους και τους στρατιώτες να πετάξουν ή να πολεμήσουν για περισσότερο και καλύτερα. Το 2013 έρευνα του Πανεπιστημίου του Βερολίνου επιβεβαίωσε την ύπαρξη προγράμματος που υποστηρίζονταν από τη γερμανική κυβέρνηση, το οποίο ξεκίνησε τη δεκαετία του 1940 και συνεχίστηκε για χρόνια. Με τις φήμες να έχουν ξεκινήσει νωρίς μετά το τέλος του αγώνα, οκτώ Δυτικογερμανοί παίκτες προσβλήθηκαν σύντομα από ηπατίτιδα, μεταξύ των οποίων και ο Ραν. 

μικρογραφία| Ο Ραν (δεξιά) σε μονομαχία με τον Όκουιζεν (1960)
Ο Ραν ήταν επίσης μέρος της γερμανικής ομάδας που έφτασε στους ημιτελικούς στο Παγκόσμιο Κύπελλο του 1958. Η κλήση του ήταν απρόσμενη καθώς το 1957 βρέθηκε στη φυλακή για οδηγικό παράπτωμα και είχε πάρει δέκα κιλά. Επανήλθε και με το γκολ του εναντίον της Γιουγκοσλαβίας, έγινε τότε ο τρίτος κορυφαίος σκόρερ σε Παγκόσμια Κύπελλα, με συνολικά 10 γκολ (πίσω από τους Ζυστ Φονταίν και Σάντορ Κότσις) και επίσης ο πρώτος παίκτης που σημείωσε τουλάχιστον τέσσερα γκολ σε δύο διαφορετικά Παγκόσμια Κύπελλα. Τη χρονιά εκείνη ήταν δεύτερος στην ψηφοφορία για τη Χρυσή Μπάλα του France Football πίσω από το Ρεϊμόν Κοπά. Ο Ραν έκλεισε την διεθνή του καριέρα με 40 συμμετοχές ενώ σημείωσε συνολικά 21 γκολ. Ήταν γνωστός ως *Der Boss* («Το Αφεντικό») λόγω της ηγεσίας του στο γήπεδο και περιστασιακά ως «Το κανόνι από το Έσσεν».

## Μετέπειτα ζωή
Αφού αποσύρθηκε από το ποδόσφαιρο, ο Ραν ξεκίνησε τη δική του αντιπροσωπεία αυτοκινήτων στο Έσσεν-Άλτενεσεν, κατά μήκος της οδού Άλτενεσενερ. Ήταν γνωστός για την καλή αίσθηση χιούμορ του και τη χαρά και την ικανότητά του να μιλάει με άλλους.

Το 1953 παντρεύτηκε την Γκέρτι Σέλερ και το ζευγάρι απέκτησε δύο γιους, τον Ούβε (γενν. 1954) και τον Κλάους Ραν. Πέθανε δύο μέρες πριν από τα 74α γενέθλιά του, στο Έσσεν. Η ταινία *[[Το θαύμα της Βέρνης]]* αφιερώθηκε σε αυτόν από τον σκηνοθέτη Ζύνκε Βόρτμαν.

## Μνημείο του Χέλμουτ Ραν
μικρογραφία| Μνημείο του Χέλμουτ Ραν
Στις 11 Ιουλίου 2004, 50 χρόνια μετά τον αγώνα της Βέρνης, ένα άγαλμα του Ραν σε πραγματικό μέγεθος τοποθετήθηκε κοντά στο Στάδιο Γκέοργκ-Μέλχες στο Έσσεν, στην πλατεία που πήρε το όνομά του.

## Στατιστικά σταδιοδρομίας

### Με εθνική

## Διακρίσεις

### Συλλογικές
**Ροτ-Βάις Έσσεν**

* Κύπελλο Γερμανίας: 1952–53
* Πρωτάθλημα Γερμανίας: 1955

### Με εθνική
**Δυτική Γερμανία**

* Παγκόσμιο Κύπελλο: 1954

### Ατομικές

* Καλύτερη Ομάδα του Παγκοσμίου Κυπέλλου: 1954
* Αργυρό Παπούτσι του Παγκοσμίου Κυπέλλου: 1958
* Χρυσή Μπάλα: 2η θέση, 1958

## Βιβλία
* Χέλμουτ Ραν: *Mein Hobby: Tore schießen.* 1959, 

## Παραπομπές


## Εξωτερικοί σύνδεσμοι

* 
*  
* 

Κατηγορία:Δυτικογερμανοί ποδοσφαιριστές
Κατηγορία:Γερμανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γερμανίας Β
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Ροτ-Βάις Έσσεν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές ΜΣΦ Ντούισμπουργκ
Κατηγορία:Ποδοσφαιριστές Σπόρτκλουμπ Ένσχεντε
Κατηγορία:Ξένοι ποδοσφαιριστές στην Ολλανδία
Κατηγορία:Γερμανοί ποδοσφαιριστές στο εξωτερικό